Universiti Sains Malaysia

Universiti Sains Malaysia (Tulisan Jawi: اونيۏرسيتي ساءينﺱ مليسيا; USM) merupakan sebuah Universiti Awam di Malaysia. Kampus utamanya terletak di George Town, Pulau Pinang. Terdapat tiga buah kampus lain iaitu sebuah di Seberang Perai dan sebuah lagi di Kelantan dan sebuah kampus luar negara yang menawarkan kursus sains perubatan di Uttar Pradesh, India. USM mempunyai jumlah pelajar sekitar 29,789 orang pada 2006. Hal ini menjadikannya ia sebuah universiti terbesar di Malaysia dari segi bilangan pelajar. Universiti Sains Malaysia merupakan sebuah daripada lima universiti yang bertaraf universiti penyelidikan intensif di Malaysia. Hal ini jelas mencapai misi dan visinya menjadi universiti bertaraf dunia melalui program penyelidikan bertaraf dunia dengan perancangan dan pelaksanaan aktiviti R&D. Universiti ini mendapat sokongan daripada kakitangan akademik dan sumber manusia yang cemerlang untuk menjayakan misinya. Pada 2006, USM mempunyai kira-kira 30,000 pelajar termasuk 7,000 orang bertaraf pascasiswazah. Jumlah pensyarah seramai 1,600 orang. Hal ini bererti nisbah pensyarah-pelajar ialah 1:23. Sejarah USM telah ditubuhkan sebagai universiti kedua di Malaysia pada 1969 dan pertama kali dikenali sebagai Universiti Pulau Pinang. Pada masa yang sama, ia beroperasi di Bukit Gelugor, Pulau Pinang. Pada 1971, kampus USM dialihkan ke kawasan yang berkeluasan 239.4 hektar, yang mana ia merupakan bekas kawasan berek tentera. Dari sudut lain, Universiti Sains Malaysia diberikan mandat untuk menjaga, mempromosi, dan menguruskan pendidikan tinggi dalam bidang yang mencakupi sains tulen, sains aplikasi, sains farmasi, sains bangunan dan teknologi, sains masyarakat, kemanusiaan, dan pendidikan dalam bentuk penyelidikan, kemajuan, dan penyebaran ilmu pengetahuan. Kampus Kampus utama dinamakan sempena bandar Minden di Jerman kerana kampus ini dibina di kawasan bekas Barak Minden, yang dinamakan berdasarkan Pertempuran Minden. Selain kampus utama di Minden, USM juga mempunyai kampus di Kubang Kerian, Kelantan yang dikenali sebagai Kampus Kesihatan, dan satu lagi di Seri Ampangan, Nibong Tebal di tanah besar Pulau Pinang yang dikenali sebagai Kampus Kejuruteraan. Kampus Kesihatan bermula sebagai hospital USM pada tahun 1982 dan berkembang selepas Sekolah Sains Perubatan dipindahkan dari kampus utama ke lokasi semasa yang berkeluasan 73 hektar pada Jun 1984. Dua sekolah lain di kampus ini ialah Sekolah Sains Pergigian dan Sekolah Sains Kesihatan Bersekutu. Kampus Kejuruteraan pada asalnya terletak di Tronoh, Perak dan dikenali sebagai Kampus Cawangan Perak (KCP). Selepas beroperasi selama 15 tahun (1986–2001), kampus ini berpindah ke tapak baharu di Nibong Tebal, Pulau Pinang. Kampus USM lain termasuk: Institut Perubatan dan Pergigian Termaju (IPPT) di Bertam, Kepala Batas, Seberang Perai IPS Sains@USM di Kuala Lumpur Kampus Antarabangsa USM-KLE di Belgaum, Karnataka, India melalui kerjasama dengan Karnatak Lingayat Education Society Setiap enam kampus USM mempunyai kemudahan sendiri seperti perpustakaan dan penginapan pelajar. USM juga mempunyai dua lokasi luar kampus di Pulau Pinang: Sains@USM di Bukit Jambul Pusat Pengajian Kajian Marin dan Pesisiran Pantai (CEMACS) di Teluk Aling, Taman Negara Pulau Pinang Penyelidikan USM menawarkan kemudahan yang cemerlang bagi menjayakan penyelidikan dan pendidikan sama ada penyelidikan tempatan ataupun luar negeri. Tugas universiti ini mengutamakan pengajaran, penyelidikan, dan pengelolaan, yang mana ia memberi penekanan kepada pembangunan sumber manusia dan kapasiti bangunan, pengetahuan dan industri yang kompetitif. Tujuan utama R&D ialah memfokuskan kepada minat dalam pencapaian akademik dan kerelevanan latihan. IRPA merupakan sumber penting kepada R&D di USM. Walau bagaimanapun, mengikut tahap penyelidikan, universiti menyediakan sejumlah dana untuk perbelanjaan operasi tahunan seperti latihan insentif dan penyelidikan jangka pendek. Dana tambahan sering merujuk kepada penyelidikan besar, anugerah, dan perundingan yang dimenangi oleh anggota kakitangan akademik. Kawasan penyelidikan Kawasan penyelidikan merupakan kekuatan istimewa di USM yang melibatkan sains kaji otak,saraf dan minda(neurosains), persekitaran yang bertemakan sains kehidupan, budaya, perubatan dan farmasi, pemprosesan bahasa semula jadi dan bantuan terjemahan komputer, teknologi maklumat, teknologi makanan, sains polimer dan teknologi, bioteknologi, pendidikan jarak jauh, sistem informasi geografikal, struktur analisis, sains bahan, kejuruteraan, permukaan kimia, dan visi robotik. Pulau Pinang mempunyai kemudahan penyelidikan yang cemerlang untuk pencarian usaha sama, yang meliputi pencemaran pantai, ekosistem bakau, dan pengairan marin. Graduan USM menawarkan tiga jenis cara belajar melalui program graduasi, melalui penyelidikan, ataupun kombinasi antara kerja khusus dan penyelidikan, ataupun kerja khusus. Pada 2007, terdapat 6,687 pelajar dari pelbagai program pendidikan pada tahap sarjana dan kedoktoran. Sebanyak 1,424 daripada mereka merupakan penuntut luar negeri daripada lebih 40 buah negara. Majoriti penuntut luar negeri berasal dari Asia Tenggara. Prasiswazah Semua pelajar prasiswazah program ijazah di USM memerlukan minimum tempoh belajar sepenuh masa selama tiga tahun. Ijazah kejuruteraan, sains kesihatan, farmasi, perubatan, dan pergigian memerlukan minimum tempoh belajar selama 4-5 tahun. Kebanyakan prasiswazah diajar dalam Bahasa Malaysia tetapi golongan prasiswazah yang baru diajar dalam Bahasa Inggeris, terutama kursus melibatkan sains. Pelajar antarabangsa akan ditunjukkan tahap kemahiran bahasa kebangsaan (bahasa Malaysia) untuk memenuhi kriteria kemasukan pelajar. Program kursus lain USM menawarkan program kursus khas untuk pelajar luar negeri, dan mereka boleh mengambil satu atau dua semester. Para pelajar akan ditimbangkan sebagaimana pelajar sepenuh masa dan akan menikmati kelebihan dalam akademik mahupun kemudahan fizikal. Universiti dan komuniti akan memberikan kelebihan yang sama-rata walaupun berbeza budaya untuk menjadikan ia sesuai dalam peringkat antarabangsa. USM juga mempunyai pelbagai pusat pengajian. Ia ditubuhkan pada 1971 untuk memberi peluang kepada seorang dewasa yang bekerja untuk memperoleh kelayakan daripada universiti ini. Kebanyakan pelajar mampu membahagikan masa antara kursus graduasi dan waktu bekerja. Ia mempunyai empat program graduasi untuk dipelajari seperti Ijazah Sains, Ijazah Sains Sosial, Ijazah Seni, dan Ijazah Pengurusan. Pusat pengajian Pusat Pengajian Berdasarkan Teknologi Pusat Pengajian Kejuruteraan Awam Pusat Pengajian Kejuruteraan Aeroangkasa Pusat Pengajian Kejuruteraan Kimia Pusat Pengajian Kejuruteraan Elektrik & Elektronik Pusat Pengajian Kejuruteraan Bahan & Sumber Mineral Pusat Pengajian Kejuruteraan Mekanikal Pusat Pengajian Perumahan, Bangunan & Perancangan Pusat Pengajian Teknologi Industri Pusat Pengajian Sains Perubatan Pusat Pengajian Sains Pergigian Pusat Pengajian Sains Kesihatan Pusat Pengajian Sains Farmasi Pusat Pengajian Seni Liberal Pusat Pengajian Seni Pusat Pengajian Komunikasi Pusat Pengajian Ilmu Pendidikan Pusat Pengajian Ilmu Kemanusiaan Pusat Pengajian Sains Kemasyarakatan Pusat Pengajian Pengurusan Pusat Pengajian Sains Tulen Pusat Pengajian Sains Kajihayat Pusat Pengajian Sains Kimia Pusat Pengajian Sains Matematik Pusat Pengajian Sains Komputer Pusat Pengajian Fizik Pusat Pengajian Sains Perubatan Institut Perubatan dan Pergigian Termaju (IPPT) Pusat penyelidikan Sastera Tulen Pusat Kajian Pengurusan Pembangunan Islam (ISDEV) - Pusat Virtual Desasiswa Kampus Utama: Aman Damai Fajar Harapan Bakti Permai Cahaya Gemilang Indah Kembara Restu Tekun Saujana Rumah Antarabangsa Kampus Kejuruteraan: Jaya Lembaran Utama Kampus Kesihatan: Murni Nurani Aktiviti di USM USM mempunyai kemudahan kepada pelajar seperti perpustakaan, penginapan, sukan, dan aktiviti rekreasi. Universiti ini menawarkan asrama kepada sekurang-kurangnya 75% daripada bilangan keseluruhan pelajar. Tempat penginapan itu dikenali sebagai perkampungan pelajar atau asrama (Desasiswa), dan ia terletak berhampiran kawasan kampus. Kafeteria turut menawarkan harga berpatutan dan boleh ditemui di sekitar kawasan universiti. USM menyediakan kemudahan sukan seperti padang bola sepak, gelanggang badminton, gelanggang tenis, padang hoki, padang ragbi, padang sofbol, gelanggang skuasy, dan gelanggang bola keranjang. Aktiviti kebudayaan turut dijayakan di universiti ini. Pada 2010, USM mencatat sejarah apabila pasukan kelab bola sepak kakitangannya, USM FC menjadi pasukan universiti pertama bermain dalam Liga Perdana Malaysia. Kedudukan Universiti Sains Malaysia berada pada kedudukan ke-111 mengikut Kedudukan Universiti Dunia 2004 yang diterbitkan oleh the Times Higher Education Supplement. Walau bagaimanapun, ia terus terkeluar daripada senarai 200 universiti terbaik di dunia pada 2005. Naib Canselor USM Prof Datuk Dr Dzulkifli Abdul Razak berkata terdapat penambahan ukuran baru dalam proses penilaian yang melibatkan sumbangan yang kukuh bagi menentukan kedudukan universiti: Kedudukan kita yang jauh ketinggalan dianggap berpunca daripada kenyataan bahawa kita adalah universiti yang agak muda dibandingkan dengan UM yang berusia 100 tahun. Mereka telah membina reputasi kukuh pada masa tersebut. Prof. Dzulkifli menyatakan mengenai pemberian nisbah di universiti Malaysia: Lebih setahun yang lalu kita telah menggandakan penuntut kita. Kini, USM mempunyai 35,000 penuntut termasuklah 28,000 siswa tetapi bilangan pensyarah kira-kira 1,400 tidak tidak bertambah beriringan. Di Malaysia, USM mendapat tempat terakhir dalam Sistem Penarafan Institusi Pengajian Tinggi Awam (Setara) 2007 bagi kategori universiti penyelidikan. Secara keseluruhan pula, USM memperoleh skor 3 (baik). Bagaimanapun pada 2008, USM telah dinaikkan taraf ke Universiti APEX yang menjadi peneraju utama ke arah kecemerlangan pendidikan di Malaysia. Namun demikian, USM menjadi satu-satunya universiti di Malaysia yang kedudukannya merosot dalam Times Higher Education-QS World University Rankings 2008 apabila jatuh dari tangga 307 kepada 313. Pada tahun 2009, setelah USM berusaha dengan tekun, ia diletakkan di nombor 114 mengikut THES-QS World University Rankings 2009 di dalam bidang Life Sciences & Biomedicine. Kedudukan ini adalah yang paling tinggi untuk sebuah universiti di Malaysia di bidang Sains Kehidupan dan Bioperubatan. Kedudukan pada tahun 2010 di antara universiti negara-negara Asia di bawah kategori yang sama meletakkan universiti ini di tahap nombor 20 iaitu yang paling tinggi di Malaysia mengikut kedudukan 2010. Jadual berikut menunjukkan kedudukan Universiti Sains Malaysia mengikut THES - QS World University Rankings yang diterbitkan oleh Times Higher Education Supplement (THES) dan Quacquarelli Symonds (QS). Filem dan televisyen Terdapat beberapa filem yang difilemkan di atau sekitar kampus USM, termasuk: Ali Setan (1985) Soalnya Siapa (2002) Anak Mami The Movie (2002) Isteri Separuh Masa (2015) Terdapat rancangan televisyen yang menggunakan kampus USM sebagai lokasi penggambaran, termasuk: Layang-layang Terputus Talinya Teknologi pendidikan Sejak 2009, USM telah mula menggunakan sistem pengurusan pembelajaran sumber terbuka berasaskan teknologi Moodle yang diberi nama e-Learn@USM. Rujukan Nota kaki Pautan luar Laman rasmi Universiti Sains Malaysia Laman rasmi Kampus Kejuruteraan USM Laman rasmi Kampus Kesihatan USM